Pranešimas žiniasklaidai

2025 m. lapkričio 26 d.

**Daugiau laiko artimiesiems: pirmą Kalėdų ir Naujų metų dieną „Maximos“ parduotuvės nedirbs**

**Iki svarbiausių metų švenčių likus kiek mažiau nei mėnesiui, lietuviškas prekybos tinklas „Maxima“ informuoja apie parduotuvių darbo laiko pokyčius šventiniu periodu. Kaip jau įprasta, daugiau nei 11 tūkst. tinklo darbuotojų šventes sutiks su artimaisiais – gruodžio 25 d. bei sausio 1 d. „Maximos“ parduotuvės nedirbs, o kitomis dienomis – duris užvers anksčiau nei įprastai.**

„Esame didžiausias šalies darbdavys, atsakingas už daugiau nei 11 tūkst. darbuotojų. Jau tapo įprasta, kad Kūčių ir Naujųjų metų vakarą parduotuvės dirba trumpiau, o pirmąją Kalėdų ir Naujųjų metų dieną – nedirba. Šios tradicijos laikysimės ir šiemet, dovanodami kolegoms daugiau laiko šventėms su savo šeimomis, draugais bei artimaisiais“, – sako Snieguolė Valiaugaitė, „Maximos“ Komunikacijos ir korporatyvinių ryšių departamento direktorė.

**Pirmąją Kalėdų ir Naujųjų metų dieną „Maximos“ parduotuvės nedirbs**

Šiais metais prie Kūčių stalo sėsime trečiadienio vakarą – šią dieną visos „Maximos“ parduotuvės (išskyrus vieną, esančią prekybos centre „CUP“ Vilniuje, Upės g. 9, kuri dirbs iki 18 val.) dirbs iki 20 valandos. Pirmąją Kalėdų dieną, ketvirtadienį, tinklo parduotuvės nedirbs visoje Lietuvoje, o antrąją, penktadienį, duris atvers 9 valandą ryto.

Paskutinę metų dieną didžioji dalis „Maximos“ parduotuvių pirkėjų lauks iki 21 valandos, o pirmąją Naujųjų metų dieną nedirbs.

Pasak S. Valiaugaitės, vis daugiau tautiečių iš anksto planuoja savo apsipirkimus, tačiau šventiniu laikotarpiu pirkėjų srautai vis tiek stipriai išauga. Tai pats aktyviausias metų tarpsnis, kai parduotuvėse žymiai padidėja darbo krūvis ir intensyvumas. Siekiant užtikrinti malonią apsipirkimo patirtį, „Maximos“ parduotuvių komandas šiam metui papildo nauji nariai.

„Į pagalbą parduotuvių kolegoms padėti prekybos salėje pildant į lentynas prekes ar aptarnauti klientus kasose atvyksta administracijos darbuotojai. Jau kelis metus įgyvendiname iniciatyvą „Maximanija“, kurios metu administracijos darbuotojai reguliariai keletą dienų per metus dirba kasose. Aptarnauti klientus gali visi mūsų kolegos – nuo specialistų iki generalinio direktoriaus, o tai padeda užtikrinti, kad apsipirkimas šventiniu laikotarpiu pirkėjams būtų sklandus“, – teigia S. Valiaugaitė.

**„Maximos“ parduotuvių darbo laikas švenčių dienomis:**

|  |  |  |  |  |  |
| --- | --- | --- | --- | --- | --- |
|  | 12 24 | 12 25 | 12 26 | 12 31 | 01 01 |
| Atidaroma | Įprastu laiku | Nedirba | 9 val.  (išskyrus prekybos centre „CUP“ **Vilniuje, Upės g. 9, esančią „Maximą“ – ji atidaroma 8 val.)** | Įprastu laiku | Nedirba |
| Uždaroma | 20 val. (išskyrus prekybos centre „CUP“ Vilniuje, Upės g. 9, esančią „Maximą“ – ji uždaroma 18 val.) | Nedirba | Įprastu laiku | 21 val. (išskyrus parduotuves, įprastai dirbančias iki 20 val.\*, ir prekybos centre „CUP“ Vilniuje, Upės g. 9 esančią „Maximą“ – ji veiks iki 19 val.) | Nedirba |

\* Iki 20 val. dirbančios „Maximos“ parduotuvės: Vilniuje, Kalvarijų g. 59, Antakalnio g. 61–49 ir Minties g. 58, Kaune, A. Juozapavičiaus pr. 68, Jurbarke, Dariaus ir Girėno g. 66, Radviliškyje, Gedimino g. 26B–4, ir Zarasuose, Savanorių g. 18.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas [komunikacija@maxima.lt](mailto:komunikacija@maxima.lt)